**NALOGA**

**DRAGO JANČAR: VELIKI BRILJANTNI VALČEK**

Dijak prebere poglavje v učbeniku in delo v celoti, v pomoč mu je tudi priporočena spletna stran, na kateri odgovori na vsa vprašanja in reši naloge, nakar vloži v svoj listovnik sestavek, v katerem odgovori na naslednje zahteve:

* poišče pomembnejše podatke o avtorjevem življenju in njegovem literarnem delu;
* zna avtorja umestiti v literarnozgodovinsko obdobje in smer pisanja;
* zna pojasniti njegov slog pisanja (v čem se kaže);
* po prebranih odlomkih iz besedila poskuša razložiti naslov dela in poišče vzporednico v glasbi;
* ponovi pojem groteska in premisli, ali ta oznaka velja tudi za prebrane odlomke iz besedila;
* posveti pozornost didaskalijam in presodi, ali so pomembne, opazne;
* označi osebe, dogajalni čas in prostor, ki ga poveže z avtorjevim življenjem;
* poišče zgodovinske podatke o Drohojowskem in jih poveže s Simonovim strokovnim delom;
* zna pojasniti pripadnost dramskih oseb posameznim družbenim slojem in prepozna njihov pomen v drami;
* prikaže razmerje med Volodjem in Simonom ter navede vzroke za njune nesporazume;
* navede podatke, ki jih je Simon o sebi zaupal Volodju;
* predstavi Doktorja s poudarkom na njegovem vplivu pri delovanju ustanove;
* premisli, kdo dejansko vodi psihiatrično bolnico;
* opiše, kaj usodnega se je zgodilo Simonu in kdo je bil pobudnik tega dejanja;
* razloži, kako je novico o operaciji sprejel pacient in kako se je Doktor izgovarjal;
* opredeli se do Volodjevega ravnanja in presodi, kaj je po njegovem mnenju naredil narobe;
* ugotovi, kakšne posledice prinese operacija Simonu Vebru;
* opiše, kaj se v zavodu še dogaja, in se opredeli do zelo pomembnega petkovega dogodka;
* presodi, kako velik pomen imajo ženski liki v delu;
* opiše, kako je besedilo vplivalo nanj kot bralca.

Se ti zdi, da je prav, da v življenju drugi ljudje odločajo o človekovi usodi? Do katere izmed predstavljenih oseb si čutil velik odpor in zakaj? Pojasni, ali se ti je Simon smilil.

Simon se je znašel v psihiatrični bolnici. Poznaš tudi ti kakšen tak primer iz svojega življenja ali iz medijev?

V čem prepoznaš problem, izpostavljen v besedilu? Ali se taki dogodki dogajajo tudi danes? Opiši 1 primer.

Predvideni čas izdelave: 14 dni

Predvideni operativni čas izdelave: 3 ure

Standardi znanja

|  |  |
| --- | --- |
| Rdeče | Minimalne zahteve, ki so pogoj za oceno 2. |
| Modro (+ rdeče) | Temeljne zahteve, ki so pogoj za oceno 3 ali 4. |
| Zeleno (+ modro + rdeče) | Višje zahteve, ki so pogoj za oceno 4 ali 5. |

Vir: <https://eucbeniki.sio.si/slo1/index.html>

Pri odgovorih si lahko pomagaš tudi z drugimi viri.